<classify> Singano ni miongoni mwa wachezaji wenye majina makubwa kwenye timu ya Azam, lakini amekuwa akisota benchi tangu atue kwenye timu hiyo akitokea Simba kwa madai hajawa kwenye kiwango chake na pia hajazoea mfumo unaotumiwa na timu hiyo.Ni kweli mwanzoni niliwa sipo fiti na ndiyo sababu sikushiriki michuano ya Kombe la Kagame na mechi za mwanzo za ligi, lakini kwa sasa tayari nimerudi kwenye kiwango changu kutokana na mazoezi niliyopewa na kocha Hall, na ninaamini nastahili kuanza kwenye kikosi cha kwanza, alisema Singano.Winga huyo ambaye nyota yake imeonekana kufifia tangu atue Azam, alisema kwa kiwango alichokuwa nacho sasa, hafikirii kama kocha wake ataendelea kumuweka benchi na kumtumia dakika 15 za mwisho ambazo mara nyingi anakuwa hajachanganya.Alisema anajua kwenye kikosi hicho kuna ushindani mkubwa wa namba, lakini kwa uwezo aliokuwa nao anaamini anastahili kuanza kikosi cha kwanza na kuisaidia timu hiyo katika kampeni zake za kuwavua Yanga ubingwa wa Ligi Kuu Tanzania Bara msimu huu.Singano alikuwa mchezaji wa kutegemewa kwenye timu yake ya zamani Simba ambayo aliamua kuachana nayo na kujinga na Azam, baada ya kutokea matatizo ya kimkataba kati yake na uongozi wa Simba aliyoichezea kwa mafanikio makubwa.  <topic>: MICHEZO 